b'\n_START_ARTICLE_\nAmeri\xc5\xa1ki sivi jezik\n_START_SECTION_\nOpis\n_START_PARAGRAPH_\nAmeri\xc5\xa1ki sivi jezik ima ovalno, bo\xc4\x8dno stisnjeno telo z majhno glavo in majhnimi usti. Zadr\xc5\xbeuje se na blatnem morskem dnu, kjer pre\xc5\xbei na plen. Po zgornji strani telesa je svetlo rjave do sive barve, po spodnji strani pa je svetlej\xc5\xa1ih odtenkov. Telo je pora\xc5\xa1\xc4\x8deno z majhnimi luskami. Hrbtna in bo\xc4\x8dna plavut sta na zgornji strani temnej\xc5\xa1ih odtenkov, prsna pa je dolga in \xc4\x8drna. Repna plavut je zaobljena. Pobo\xc4\x8dnica je ravna._NEWLINE_Hrani se z raki, rakovicami in razli\xc4\x8dnimi talnimi nevreten\xc4\x8darji\n_START_SECTION_\nRaz\xc5\xa1irjenost in gospodarski pomen\n_START_PARAGRAPH_\nAmeri\xc5\xa1ki sivi jezik je talna riba zmernih voda, ki se zadr\xc5\xbeuje do 900 metrov globine, najpogosteje med 60 in 500 metri. Raz\xc5\xa1irjen je v severnem Tihem oceanu oz kalifornijskega zaliva do Aljaske ter po Beringovem morju do obal Rusije ter naprej v vodah Japonskega morja. Ta vrsta raste po\xc4\x8dasi in dose\xc5\xbee do 60\xc2\xa0cm v dol\xc5\xbeino, \xc4\x8deprav je povpre\xc4\x8dna velikost okoli 36\xc2\xa0cm. V izjemnih primerih lahko dose\xc5\xbee 2,2\xc2\xa0kg. \xc5\xbdivi do 24 let._NEWLINE_Predstavlja gospodarsko pomembno vrsto, lovijo pa ga s talnimi mre\xc5\xbeami vle\xc4\x8dnicami zaradi okusnega mesa. Ta vrsta predstavlja eno glavnih vrst ujetih bokoplavutaric od Kalifornije pa vse do Beringovega morja.'